**โครงการ**  ระบบเช็คแถวและประเมินผลกิจกรรมการเข้าแถว

**คำสำคัญ** ฐานข้อมูล, กิจกรรมเข้าแถว

**นักศึกษา** นายชิรพล เหมตระการ

**สาขาวิชา** เทคโนโลยีสารสนเทศ

**อาจารย์ที่ปรึกษา** อาจารย์นิสิต ตันติวัฒนไพศาล

**บทคัดย่อ**

**(Abstract)**

ระบบเช็คแถวและประเมินผลกิจกรรมการเข้าแถว เป็นระบบที่พัฒนาผ่านภาษา HTML, CSS, JavaScript ให้แก่อาจารย์และนักเรียน-นักศึกษา เพื่อเพิ่มขีดความสามารถในการเช็คกิจกรรมการเข้าแถวให้แก่นักเรียน-นักศึกษามากยิ่งขึ้น ใช้งานง่าย สะดวกและรวดเร็ว จากเดิมที่มีการบันทึกกิจกรรมโดยใช้กระดาษในการบันทึกข้อมูลเพื่อประมวลผลซึ่งอาจผิดพลาดหรือสูญหายได้ ระบบนี้จะช่วยแก้ไขปัญหาเหล่านี้ได้ โดยข้อมูลทุกอย่างที่เกิดขึ้นในระบบจะถูกจัดเก็บในฐานข้อมูลทั้งหมด

ระบบเช็คแถวและประเมินผลกิจกรรมการเข้าแถว เป็นระบบที่เพิ่มประสิทธิภาพในการจัดการกิจกรรมที่เกิดขึ้นในแต่ละภาคเรียนและปีการศึกษา เพื่ออำนวยความสะดวกสบายให้แก่อาจารย์และงานกิจกรรม เป็นระบบที่ง่ายต่อการใช้งาน มีการจัดการข้อมูลที่ดี ลดความผิดพลาดในการเช็คกิจกรรมการเข้าแถวและกิจกรรมต่างๆ สามารถแสดงกิจกรรมต่างๆ ที่ผ่านมาได้ ช่วยลดปัญหาด้านการสื่อสารกับนักเรียน-นักศึกษา การจัดเก็บข้อมูล การสูญหายของเอกสาร และการค้นหาข้อมูลที่จำเป็นได้ดี โดยนักเรียน-นักศึกษาสามารถจัดการข้อมูลส่วนตัว ดูประวัติการเข้าแถวและผลการประเมินกิจกรรมการเข้าแถวของตนเองได้ อาจารย์สามารถจัดการข้อมูลส่วนตัว เช็คกิจกรรมเข้าแถวโดยเลือกภาคเรียนและปีการศึกษา และเลือกนักเรียน-นักศึกษาที่ต้องการเช็คแถวได้ นอกจากนั้นยังสามารถจัดการข่าวประชาสัมพันธ์ต่างๆ ได้ ส่วนผู้ดูแลระบบสามารถจัดการข้อมูลต่างๆ เกี่ยวกับกิจกรรมการเข้าแถวและกิจกรรมอื่นๆ จัดการข่าวประชาสัมพันธ์และกำหนดวันหยุด ตลอดจนดูผลประเมินกิจกรรมเข้าแถวของนักเรียน-นักศึกษาและสรุปผลรายงานต่างๆ